โอนภารกิจเติมเต็มลิตร
นายจรินทร สุทธนารักษ์ ผู้อำนวยการสำนักชั่งตวงวัด กรมการค้าภายใน เปิดเผยว่า ในเร็วๆนี้ กรมเตรียมลงนามในบันทึกความเข้าใจ (เอ็มโอยุ) กับสถานีบริการน้ำมัน (ปั๊มน้ำมัน) กว่า 20 แบรนด์ เพื่อให้แต่ละแบรนด์แต่งตั้งเจ้าหน้าที่ตรวจสอบความถูกต้องของมาตรวัดน้ำมันภายในปั๊มน้ำมันที่เข้าร่วมโครงการ สถานีบริการน้ำมันเต็มลิตร เพื่อให้ถูกต้อง เที่ยงตรง ได้มาตรฐาน เมื่อเต็มแล้วได้น้ำมันเต็มลิตร ซึ่งจะช่วยให้เจ้าหน้าที่ของสำนัก ชั่งตวงวัด มีเวลาไปตรวจสอบปั๊มน้ำมันขนาดเล็ก ในท้องถิ่นต่างๆ ที่ไม่ได้เข้าร่วมโครงการดังกล่าวได้มากขึ้น เพื่อช่วยสร้างความเป็นธรรมให้กับผู้บริโภคในท้องถิ่น ทำให้สามารถเติมน้ำมันแล้วได้ปริมาณน้ำมันครบถ้วน ไม่ถูกเอาเปรียบ,การลงนามดังกล่าว ถือเป็นการผ่องถ่ายอำนาจหน้าที่ของสำนักชั่งตวงวัด โดยให้พนักงานของบริษัทน้ำมัน สามารถตรวจสอบความถูกต้องของมาตรวัดน้ำมันภายในปั๊มน้ำมันที่เป็นแบรนด์ของตนเองได้ จากปัจจุบันที่เจ้าหน้าที่สำนักชั่งตวงวัดต้องเดินทางไปตรวจสอบปั๊มน้ำมันทั่วประเทศที่เข้าร่วมโครงการ จนแทบไม่ได้เข้มงวดตรวจสอบกับปั๊มน้ำมันขนาดเล็กเลย,ทั้งนี้ เมื่อพนักงานของปั๊มตรวจสอบความถูกต้องแม่นยำของมาตรวัดน้ำมันแล้ว จะต้องส่งรายงานให้สำนักฯทุกเดือน และสำนักฯจะไปสุ่มตรวจปีละ 1 ครั้ง แต่หากพบว่าปั๊มที่เข้าร่วม โครงการมีมาตรวัดน้ำมันไม่ถูกต้อง หรือมีเจตนาดกงมาตรวัดน้ำมันเพื่อเอาเปรียบผู้บริโภค 2-3 ครั้ง สำนักฯอาจยกเลิกสติกเกอร์ น้ำมันเต็มลิตร ที่ให้กับปั๊มน้ำมันทั้งแบรนด์ จากเดิมที่ยกเลิกเฉพาะสาขาที่กระทำความผิด.
กรมการค้าภายในเตรียมลงนามในบันทึกความเข้าใจ (เอ็มโอยุ) กับสถานีบริการน้ำมัน (ปั๊มน้ำมัน) กว่า 20 แบรนด์ เพื่อให้แต่ละแบรนด์แต่งตั้งเจ้าหน้าที่ตรวจสอบความถูกต้องของมาตรวัดน้ำมัน
สถานีบริการน้ำมันเต็มลิตร,เติมเต็มลิตร,จรินทร สุทธนารักษ์,สำนักชั่งตวงวัด,กรมการค้าภายใน,มาตรวัดน้ำมัน,น้ำมันเต็มลิตร,ข่าวทั่วไป